ভাইফোঁটায় কেমন থাকবে আবহাওয়া, জেনে নিন এই ভিডিয়োয়

ওয়েবডেস্ক- উইকেন্ডে ফের হাওয়া বদল। বাংলায় (Bengal Weather) বৃষ্টির (Rain) সম্ভাবনা। শুক্রবার উপকূলের ও পার্বত্য জেলাতে বৃষ্টির শুরু। শনিবার থেকে বাড়বে বৃষ্টি। সোমবার ও মঙ্গলবার সব জেলাতেই বিক্ষিপ্তভাবে বৃষ্টির পূর্বাভাস।

দক্ষিণ-পশ্চিম বঙ্গোপসাগরে (Bay Of Bengal) সুস্পষ্ট নিম্নচাপ (Low Pressure) গভীর নিম্নচাপে পরিণত। পশ্চিম ও উত্তর-পশ্চিম দিকে এগিয়ে এই গভীর নিম্নচাপ বুধবার তামিলনাড়ু (Tamilnadu) উপকূলের কাছাকাছি পৌঁছবে। এটির অভিমুখ তামিলনাডু, পন্ডিচেরি এবং দক্ষিণ অন্ধ্রপ্রদেশ উপকূল এলাকা। এই নিম্নচাপের জেরে বঙ্গোপসাগর থেকে রাজ্যে প্রবেশ করছে প্রচুর জলীয় বাষ্প। তাতেই বৃষ্টির সম্ভবনা উপকূলে।

দক্ষিণবঙ্গে বুধবার এবং বৃহস্পতিবার দিন রোদ ঝলমলে পরিষ্কার আকাশ। বৃষ্টির কোনও সম্ভাবনা নেই দক্ষিণবঙ্গে। ক্রমশ জলীয়বাষ্পের পরিমাণ কমবে। সকালের দিকে দু এক জেলায় হালকা ধোঁয়াশা কুয়াশার সম্ভাবনা। তাপমাত্রা স্বাভাবিকের কাছাকাছি। কলকাতা সংলগ্ন এলাকায় স্বাভাবিকের সামান্য উপরে থাকতে পারে।

উইকেন্ডে ফের আবহাওয়ার পরিবর্তন। আগামী শুক্রবার বৃষ্টি হতে পারে উপকূলের জেলাগুলিতে। উত্তর ও দক্ষিণ ২৪ পরগনা এবং পূর্ব ও পশ্চিম মেদিনীপুর ও ঝাড়গ্রামে হালকা থেকে মাঝারি বৃষ্টির সম্ভাবনা জারি হওয়া অফিসের। শনিবার থেকে মঙ্গলবার বৃষ্টি বাড়বে। কলকাতা সহ সব জেলাতেই বজ্র বিদ্যুৎসহ বৃষ্টির সম্ভাবনা। হালকা থেকে মাঝারি বৃষ্টিপাতের আশঙ্কা।

উত্তরবঙ্গে মূলত পরিষ্কার আকাশ। বুধবার ও বৃহস্পতিবার রোদ ঝলমলে আবহাওয়ার সম্ভাবনা। বাতাসে জলীয়বাষ্পের পরিমাণ ক্রমশ কমবে তবে হালকা কুয়াশার সম্ভাবনা পার্বত্য এলাকায়। উইকেন্ডে আবহাওয়ার বদল উত্তরেও। বজ্র বিদ্যুৎ সহ বৃষ্টি হবে পার্বত্য এলাকায় শুক্রবার। মেঘলা আকাশ দুই এক পশলা বজ্র বিদ্যুৎ সহ বৃষ্টির আশঙ্কা। দার্জিলিং এবং কালিম্পং এর পার্বত্য এলাকায় বৃষ্টি হতে পারে।

শনিবার এবং রবিবার বৃষ্টি বাড়বে উত্তরবঙ্গের জেলাগুলিতে। দার্জিলিং কালিম্পং জলপাইগুড়ি এবং মালদা জেলাতেই বৃষ্টির আশঙ্কা। সোমবার বৃষ্টির পরিমাণ বাড়ার সম্ভবনা। সোমবার এবং মঙ্গলবার সব জেলারই দু এক জায়গায় বজ্র বিদ্যুৎ সহ বৃষ্টি হতে পারে।

আরও পড়ুন- ভিক্টোরিয়া চত্বরে দূষণ তুঙ্গে, হাওয়া সবচেয়ে খারাপ হাওড়া-কলকাতায়

কলকাতায় বুধবার ও কাল ভাইফোঁটার দিন ঝলমলে আকাশ। আগামী দুদিন বৃষ্টির সম্ভাবনা নেই। দিনভর পরিষ্কার আকাশ। দক্ষিণা বাতাসের দাপট। জলীয় বাষ্প বেশি থাকায় গরম অনুভূত হবে। জলীয় বাষ্প এবং দখিনা বাতাসে তাপমাত্রা স্বাভাবিকের সামান্য ওপরে। দিন ও রাতের তাপমাত্রা আগামী ৪/৫ দিন স্বাভাবিকের কাছাকাছি থাকবে।

উইকেন্ডে ফের আবহাওয়ার পরিবর্তন হতে পারে। বজ্রবিদ্যুৎ সহ বৃষ্টির সম্ভাবনা শহরে। মেঘলা আকাশ। শহরে হালকা থেকে মাঝারি বৃষ্টির সম্ভাবনা শনিবার থেকে সোমবারের মধ্যে।

কলকাতার আজ সর্বনিম্ন তাপমাত্রা ২৪.৬ ডিগ্রি। দিনের সর্বোচ্চ তাপমাত্রা ছিল ৩৩.৯ ডিগ্রি। বাতাসে জলীয় বাষ্পের পরিমাণ আপেক্ষিক আর্দ্রতা ৪৬ থেকে ৯২ শতাংশ।

দেখুন আরও খবর-